

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/16-01/09

URBROJ: 2186/10-01/1-16-02

Vidovec, 18.07.2016.

**Z A P I S N I K**

**sa 24. sjednice Općinskog vijeća Općine Vidovec, održane dana 18. srpnja 2016. godine, ( ponedjeljak ) u prostorijama Općine Vidovec**

**Sjednica je započela u 20,00 sati.**

Predsjednik Općinskog vijeća Općine Vidovec Zdravko Pizek otvorio je 24. sjednicu Općinskog vijeća Općine Vidovec, pozdravio je sve članove Općinskog vijeća, načelnika Općine Vidovec Brunu Hranić, zamjenicu načelnika Dubravku Rog, djelatnice Jedinstvenog upravnog odjela Općine Vidovec i predstavnicu medija.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 8 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane, a postoje još najave dolaska članova na sjednicu što će se naknadno konstatirati.

**PRISUTNI ČLANOVI OPĆINSKOG VIJEĆA** :

Sanja Pomper, Martina Bistrović, Zdravko Pizek, Ivan Benček, Dubravko Zavrtnik, Marijo Serini, Srećko Županić, Sandra Kolarić, Ivan Kušćar

**SJEDNICI NISU PRISUSTVOVALI ČLANOVI OPĆINSKOG VIJEĆA** :

Nadica Cafuk-neopravdano, Damir Hosni-neopravdano, Ivica Papec-neopravdano, Nikola Pozder-opravdano, Hrvoje Hosni-neopravdano

**PREDSJEDATELJ** : Zdravko Pizek

**OSTALI PRISUTNI** :

Načelnik Općine Vidovec Bruno Hranić, zamjenica načelnika Dubravka Rog, viši referent za komunalno gospodarstvo Nikolina Koščak, Emina Ljubek viši stručni suradnik za opće poslove i EU fondove, v.d. pročelnica Mateja Novak, administrativna tajnica-referent Andreja Peharda i Ivana Dreven, predstavnica Medija Varaždinskih vijesti.

**USVAJANJE ZAPISNIKA SA 23. SJEDNICE OPĆINSKOG VIJEĆA OPĆINE VIDOVEC ODRŽANE DANA 03.06.2016. GODINE ;**

Predsjednik Općinskog vijeća Zdravko Pizek :

„Otvaram raspravu, da li ima dopune, izmjene, ako nema dajem zapisnik na glasanje, tko je za takav zapisnik ?“

Tko je za : 8 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je zapisnik sa 23. sjednice Općinskog vijeća Općine Vidovec usvojeni jednoglasno, sa 8 glasova od 8 prisutnih članova Općinskog vijeća.**

**UTVRĐIVANJE DNEVNOG REDA ZA 24. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„Otvaram 24. sjednicu Općinskog vijeća Općine Vidovec i predlažem slijedeći dnevni red“

D N E V N I R E D

1. Rješavanje imovinsko-pravnih odnosa vezanih uz Gospodarsku zonu Općine Vidovec,
2. Prijedlog Odluke o davanju koncesije za obavljanje komunalne djelatnosti dimnjačarskih poslova na području općine Vidovec,
3. Prijedlog Odluke o raspisivanju javnog natječaja za prodaju nekretnina čkbr.881/17, 903/14 i 903/52 k.o. Vidovec,
4. Prijedlog Programa potpora poljoprivredi na području općine Vidovec za razdoblje 2016. – 2020. godine,
5. Prijedlog Odluke o poništenju Odluke o utvrđivanju naknade za rad članova Upravnog vijeća Dječjeg vrtića „Škrinjica“ imenovanih od strane osnivača,
6. Razno.

Predsjednik Općinskog vijeća Zdravko Pizek :

„Predlažem dopunu dnevnog reda pod točkom 6. Prijedlog Odluke o ažuriranju popisa nerazvrstanih cesta na području općine Vidovec, točka 7. Prijedlog Odluke o potvrđivanju naziva ulica / trgova i točka 8. Razno. Tko je za takav dnevni red sa dopunom ?

Tko je za : 8 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je dnevni red za 24. sjednicu Općinskog vijeća Općine Vidovec zajedno sa dopunom usvojeni jednoglasno sa 8 glasova od 8 prisutnih članova Općinskog vijeća te glasi ;**

**D N E V N I R E D**

1. Rješavanje imovinsko-pravnih odnosa vezanih uz Gospodarsku zonu Općine Vidovec,
2. Prijedlog Odluke o davanju koncesije za obavljanje komunalne djelatnosti dimnjačarskih poslova na području općine Vidovec,
3. Prijedlog Odluke o raspisivanju javnog natječaja za prodaju nekretnina čkbr.881/17, 903/14 i 903/52 k.o. Vidovec,
4. Prijedlog Programa potpora poljoprivredi na području općine Vidovec za razdoblje 2016. – 2020. godine,
5. Prijedlog Odluke o poništenju Odluke o utvrđivanju naknade za rad članova Upravnog vijeća Dječjeg vrtića „Škrinjica“ imenovanih od strane osnivača,
6. Prijedlog Odluke o ažuriranju popisa nerazvrstanih cesta na području općine Vidovec,
7. Prijedlog Odluke o potvrđivanju naziva ulica / trgova,
8. Razno.

**Točka 1.**

**Rješavanje imovinsko-pravnih odnosa vezanih uz Gospodarsku zonu Općine Vidovec**

Načelnik Bruno Hranić :

„Sve vas lijepo pozdravljam, samo kratka informacija, zadnji puta donosili smo odluke o raskidanju sporazuma i potpisivanju ugovora i svega ostaloga. Nakon toga obavio sam sastanak u Državnom uredu za upravljanje državnom imovinom i dana nam je sugestija na koji način riješiti imovinsko pravne odnose sa Gradom Varaždinom.

Obzirom da je onom odlukom, prijedlogom sporazuma i u ugovoru bilo predviđeno tripartitno raskidanje ugovora i sa Zadrugom, sugerirano nam je da mi kao Općina odnosno Grad ne možemo dati Zadruzi u zakup bez javnog natječaja nego da ostavimo pravo gradnje onako kako je, znači Općina Vidovec i Grad Varaždin dodijelili su pravo gradnje PZ Varaždinsko povrće i da se taj status zadrži, a da Općina Vidovec samo prihvati darovanje odnosno odricanje prava gradnje od strane Grada Varaždina i prijenos na Općinu Vidovec pa da nakon toga bez obzira na status Zadruge, Općina pokrene zahtjev za dodjelu obje parcele u vlasništvo Općine. To je ta izmjena, znači da ovo pravo gradnje koje Zadruga ima zadržava do daljnjeg, a da se pravo gradnje s Gradom Varaždinom prenese na Općinu Vidovec i na taj način s Gradom Varaždinom potpišemo ugovor o prijenosu prava gradnje. Nakon toga će se Državnom uredu za upravljanje državnom imovinom uputiti zahtjev za dodjelu obje parcele.

Predsjednik Općinskog vijeća Zdravko Pizek :

„Hvala načelniče, otvaram raspravu“

U raspravi sudjelovali su članovi Općinskog vijeća : Ivan Kušćar, Dubravko Zavrtnik

Predsjednik Općinskog vijeća Zdravko Pizek :

„Tko je za takvu odluku, prijedlog načelnika“?

Tko je za : 8 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog usvojen jednoglasno, sa 8 glasova od 8 prisutnih članova Općinskog vijeća.**

*Sjednici je pristupila članica Vijeća Sanja Pomper u 20 sati i 13 minuta.*

*Predsjednik Općinskog vijeća Zdravko Pizek konstatirao je da je na sjednici Vijeća prisutno ukupno 9 članova Vijeća.*

**Točka 2.**

**Prijedlog Odluke o davanju koncesije za obavljanje komunalne djelatnosti dimnjačarskih poslova na području općine Vidovec**

Načelnik Bruno Hranić obrazložio je postupak ponovnog raspisivanja natječaja za dodjelu koncesije i prijedlog Odluke o davanju koncesije za obavljanje komunalne djelatnosti dimnjačarskih poslova na području općine Vidovec kojom se koncesija za obavljanje dimnjačarskih poslova dodjeljuje poduzeću Dimnjačarstvo Valjak d.o.o. Črešnjevo, Školska 11.

Ujedno je nazočnima predočio i cijene za pružanje usluga koje su u ponudama ponudili ponuditelji koji su se javili na natječaj Dimnjačarstvo Valjak d.o.o. Črešnjevo i Dimax j.d.o.o. Varaždin, a primjenjuju se na naša domaćinstva.

U raspravi sudjelovali su članovi Općinskog vijeća : Ivan Kušćar, Srećko Županić i načelnik Bruno Hranić

Predsjednik Općinskog vijeća Zdravko Pizek :

„Tko je za takvu Odluku“?

Tko je za : 9 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o davanju koncesije za obavljanje komunalne djelatnosti dimnjačarskih poslova na području općine Vidovec usvojena jednoglasno, sa 9 glasova od 9 prisutnih članova Općinskog vijeća.**

**Točka 3.**

**Prijedlog Odluke o raspisivanju javnog natječaja za prodaju nekretnina čkbr.881/17, 903/14 i 903/52 k.o. Vidovec**

Načelnik Bruno Hranić :

„Radi se o česticama koje je Općina Vidovec naslijedila nakon ostavinske rasprave, izrađena je procjena vrijednosti svih nekretnina čkbr.881/17, 903/14 i 903/52 k.o. Vidovec od strane ovlaštenog sudskog vještaka na iznos od 6,87 kuna, s time da predlažem da se stavi početna kupoprodajna cijena od 10,00 kn / m2 i da se raspiše natječaj“.

Predsjednik Općinskog vijeća Zdravko Pizek :

„Otvaram raspravu, ako nema drugih prijedloga, dajem na glasanje prijedlog načelnika, tko je za ?„

Tko je za : 9 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o raspisivanju**

**javnog natječaja za prodaju nekretnina čkbr.881/17, 903/14 i 903/52 k.o. Vidovec usvojena jednoglasno, sa 9 glasova od 9 prisutnih članova Općinskog vijeća.**

**Točka 4.**

**Prijedlog Programa potpora poljoprivredi na području općine Vidovec za razdoblje 2016. – 2020. godine**

Načelnik Bruno Hranić obrazložio je donošenje Programa potpora poljoprivredi na području općine Vidovec za razdoblje 2016. – 2020. godine, a koji je potrebno donijeti da bismo mogli dodjeljivati poticaje odnosno sufinancirati osiguranje.

Predsjednik Općinskog vijeća Zdravko Pizek :

„Otvaram raspravu, ako nema dajem prijedlog Programa na glasanje“

Tko je za : 9 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Program potpora poljoprivredi na području općine Vidovec za razdoblje 2016. – 2020. godine usvojeni jednoglasno, sa 9 glasova od 9 prisutnih članova Općinskog vijeća.**

**Točka 5.**

**Prijedlog Odluke o poništenju Odluke o utvrđivanju naknade**

**za rad članova Upravnog vijeća Dječjeg vrtića „Škrinjica“**

 **imenovanih od strane osnivača**

Načelnik Bruno Hranić obrazložio je prijedlog o donošenju Odluke o poništenju Odluke o utvrđivanju naknade za rad članova Upravnog vijeća Dječjeg vrtića „Škrinjica“ imenovanih od strane osnivača.

Predsjednik Općinskog vijeća Zdravko Pizek:

„Tko je za takav prijedlog Odluke“

Tko je za : 9 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o poništenju Odluke o utvrđivanju naknade za rad članova Upravnog vijeća Dječjeg vrtića „Škrinjica“ imenovanih od strane osnivača usvojena jednoglasno, sa 9 glasova od 9 prisutnih članova Općinskog vijeća.**

**Točka 6.**

**Prijedlog Odluke o ažuriranju popisa**

**nerazvrstanih cesta na području općine Vidovec**

Prijedlog Odluke o ažuriranju popisa nerazvrstanih cesta na području općine Vidovec obrazložio je načelnik Bruno Hranić, a zatim i prijedlog Odluke o potvrđivanju naziva ulica / trgova.

Član Vijeća Ivan Kušćar :

„Ja imam samo primjedbu ili prijedlog, ako uopće možemo što pomoći, odluku o potvrđivanju naziva ulica imamo, a radi se o tome da imamo ulicu Livadska u Nedeljancu i ulicu Livadska u Zamlači, znači dvije iste ulice različita naselja i u zadnjih godinu dana svi mi skreću pažnju, a i sam živim u toj ulici, da od telefonskih operatera, osiguravajućih društava i banaka, šalju poštu svu od primatelja Zamlače na adresu u Nedeljancu. Žalili smo se operaterima, dostavljačima i sada se to malo smanjilo ali svaki tjedan pronalazimo nešto. Problem je kad imaju opomenu za pred isključenje struje pa onda odnesemo tamo, ali ti ljudi su oštećeni, a kao oni se trude, često mijenjaju poštare, poštar zaboravi, ubaci poštu da čim prije obavi i ta priča traje već godinu dana. Malo se stanje popravilo, ali malo, pa da li možemo mi tu nešto napraviti. Problem je i u samom adresiranju jer ne navode naselje već piše samo ime i prezime i ulica.“

U daljnjoj raspravi sudjelovali su članovi Vijeća : Dubravko Zavrtnik, Ivan Kušćar i načelnik Bruno Hranić.

Predsjednik Općinskog vijeća Zdravko Pizek:

„Tko je za takav prijedlog Odluke o ažuriranju popisa“

Tko je za : 9 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o ažuriranju popisa nerazvrstanih cesta na području općine Vidovec usvojena jednoglasno, sa 9 glasova od 9 prisutnih članova Općinskog vijeća.**

**Točka 7.**

**Prijedlog Odluke o potvrđivanju naziva ulica / trgova**

Predsjednik Općinskog vijeća Zdravko Pizek:

„Tko je za prijedlog Odluke o potvrđivanju naziva ulica ?“

Tko je za : 9 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o potvrđivanju naziva ulica /trgova usvojena jednoglasno, sa 9 glasova od 9 prisutnih članova Općinskog vijeća.**

**Točka 8.**

**Razno**

Načelnik Bruno Hranić:

„Samo da Vas informiram, uspjeli smo osigurati sredstva od Hrvatskih voda za regulaciju kanala Prekno-Vidovec odnosno dionicu koja ide od Krkanca do Domitrovca i radovi kreću krajem ovog tjedna. Hrvatske vode su nam odobrile projekt na temelju našeg programa, mi smo napravili projekat i na taj način osigurali 420.000,00 kuna, da riješimo i taj prioritetni dio.

Sljedeće godine još imamo za završiti regulaciju kanala na Tužnom od veterinarske stanice do mosta na županijskoj cesti i gradnju mosta u Prekno. Trenutno je ishođenje suglasnosti od operatera koji postoje i negdje krajem osmog mjeseca će se raspisati natječaj za izvođenje radova u Preknu.

Također informacija da sljedeći ponedjeljak u Općini Vidovec gostuje zamjenik ministra poljoprivrede Tugomir Majdak, obzirom da je naša Općina centar poljoprivredne proizvodnje, prvo se ide do župana, upoznati ćemo ga sa našom inicijativnom pilot projekta navodnjavanja, kasnije ćemo obići i našu poslovnu zonu i sedam OPG-ova, a u 18,00 sati Vas sve pozivam na predavanje u Vatrogasnom domu Vidovec o poticaju i ovog dijela o navodnjavanju“.

Predsjednik Općinskog vijeća Općine Vidovec Zdravko Pizek:

„Dobili smo od Miroslava Risa, našeg ugostitelja dopis pa samo da vam pročitam jer je to zatražio i kako bi mogli dostaviti mu odgovor :

„Poštovani Načelniče, Predsjedniče vijeća i ostale osobe vijeća
Obraćam vam se povodom dana Općine koje je bilo održano 2016. godine gdje ste koristili moj program za dan Općine (reklama za Općinu Vidovec). Učiteljice, Duško Kuliš, Gazde) te ste mi naplatili 2 500 kn općinskog prostora. Pa bi zamoli predsjednika vijeća da na prvoj sjednici općinskog vijeća stavi pod dnevni red. Te predlažem da ta reklama je pridonijela i smatram da je pridonijela Općini Vidovec u promociji. U realnosti pošto sam obrtnik u Općini Vidovec da vijeće jednoglasnog odluči da se moje korištenje prostora novčano ukine. Molim vas da prije prvog vijeća pročita načelnik općine vidovec te  predsjednik vijeća.
N.p. Molim da u roku kratkog vremena dobim pismenu povratnu informaciju.
Lp“

U raspravi sudjelovali su članovi Vijeća : Srećko Županić, Ivan Kušćar, načelnik Bruno Hranić i zamjenica načelnika Dubravka Rog.

Predsjednik Općinskog vijeća Općine Vidovec Zdravko Pizek:

„Da li ima kakvih prijedloga „

**U raspravi, svi članovi Vijeća jednoglasno su se složili da se uputi odgovor u smislu da je Općinsko vijeće Općine Vidovec donijelo odluku na svojoj sjednici i da ostaje kod iste te da je Općina i njega promovirala.**

Član Općinskog vijeća Srećko Županić :

„Nije pitanje nego apel. Na proljeće je Općina financirala nabavu suncobrana i podijelila određenim poljoprivrednim gospodarstvima, danas se vozim i vidim da je izložena roba, ali nema suncobrana nijednog nigdje. S obzirom da su birane osobe i podijeljeni molim da se apelira na njih da barem onda njih 50% istakne te suncobrane, ipak je to donacija Općine. Ima jako puno zainteresiranih i jako puno uvrijeđenih“.

Načelnik Bruno Hranić :

„Suncobrani nisu podijeljeni odabirom nije bilo neke protekcije ni popisa, komunalni redar je redom podijelio tko je imao Rješenje. Obavijestit ćemo sve te ljude da stave suncobrane“.

Emina Ljubek viši stručni suradnik za opće poslove i EU fondove :

„Jedini kriterij odabira je bio da imaju Rješenje Općine Vidovec za prodaju svojih proizvoda na kućnom pragu, mnogi nisu imali i mogli su naknadno dobiti i automatizmom je stekao uvjete da mu se dodijeli suncobran“.

Raspravom o suncobranima završena je 24. sjednica Općinskog vijeća Općine Vidovec u 21 sati.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda